open-index/open-wikipedia-markdown huggingface dataset:
Ove Eide

**Ove Lidvar Eide** (født 1. september 1950 på Sandane) er en norsk forfatter, bokredaktør og lektor fra Sandane i Gloppen kommune.

Ove Eide har hovedfag i nordisk fra Universitetet i Bergen med oppgave om forfatteren Lars Rustbøle. Han har bidratt i utgivelsene om Jakob Sande fra «Jakob Sande-selskapet» som kommer annethvert år. Eide har også samlet idrettslaget STILs hundreårige historie mellom to permer. Per Olav Kaldestad fra Bergens Tidende mente at Eides fordypning i Jakob Sandes diktning «fortener å bli ståande som standardverket om forfattaren». Samtidig fikk boka oppmerksomhet rundt Eides misnøye med Jon Eikemos Sande-tolkninger. Eide mente at Eikemo hadde fremstilt Sande som en moromann, og at skuespilleren med det hadde fortrengt den mørke strømmen av ensomhet og fortapelse i Sandes dikting. Dette tok media tak i, og Eide måtte forklare seg nærmere i både radio og aviser.

Eide er lektor i norsk og mediefag og hadde stilling som utviklings- og fornyelsesleder ved Firda videregående skole på Sandane i Sogn og Fjordane. Han satt i utvalget for utvikling av norskfaget, var medlem av læreplangruppen for norsk, og aktiv i arbeidet med  de nye læreplanene for Norsk-faget i Kunnskapsløftet.

I 2015 ble Eide tildelt Kongens fortjenstmedalje for sitt livslange arbeid.

## Bibliografi
* 1999: «Vestland, vestland» (bildeverk), redaktør
* 2002: «Hundre år med STIL : Sandane Turn og Idrettslag 1900–2000», forfatter
* 2006: «Jakob Sande, 100 år», redaktør
* 2006: «Jakob Sande. Liv. Diktning» (biografi), forfatter
* 2015: «intertekst», lærebok i norsk Vg3, medforfatter

Følgende utgivelser er samlinger med dikt av Sande og der andre forfattere hedrer og tolker Sande (utgitt på Jakob Sande-selskapet):
* 1994: «Jakob Sande 1994», bidragsyter, med «Ord til lesaren» og «Jakob Sande – ein bibliografi med kommentarar»         
* 1996: «Jakob Sande 1996», bidragsyter, med «Ord til lesaren», «Han såg inn i livsens djupaste avgrunnar», «Oddleif Fagerheim les Jakob Sande», «Mi sjel er ei Æolsharpe som naka i natti heng» (Om einsemd, angst og lengt i Jakob Sandes dikt) 
* 1998: «Jakob Sande 1998», bidragsyter, med «Ord til lesaren» og «Jakob Sande og Firda gymnas» og «I gudfryktig sameksistens»   
* 2000: «Jakob Sande 2000», bidragsyter, med «Ord til lesaren» og «...Ei bombe i den fredelege folkehop... – Vegen fram til Svarte næter» 
* 2002: «Jakob Sande 2002», bidragsyter, med «Ord til lesaren» og «Bonde og bolsjevik – ein sunnfjordsk Olavson (Vinje)»

## Referanser




## Eksterne lenker
* Jakob Sande-selskapet
*Styreleiaren på Nordfjord folkemuseum går i protest
Rugby union under Sommer-OL 1924

**Rugby union under sommer-OL 1924** ble arrangert fra 4. til 18. mai 1924 på Stade Olympique de Colombes i Paris. 

Rugby union var med på det olympiske programmet for fjerde og siste gang. Det var kun tre nasjoner som stilte med lag, Frankrike, USA og Romania. Alle lagene spilte to kamper og etter at både USA og Frankrike hadde beseiret Romania, ble den siste kampen en ren finale. USA forsvarte sin olympiske mestertittel fra Sommer-OL 1920 i Antwerpen, da de vant med 17-3 over Frankrike. 
  
## Medaljefordeling

## Resultater

;Tabell

## Medaljevinnere

## Eksterne lenker
* Rugby at the 1924 Summer Olympics hos olympedia.org
Ann-Magrit Austenå

**Ann-Magrit Austenå** (født 28. juni 1961 i Oslo) er en norsk journalist og generalsekretær i Norsk Organisasjon for Asylsøkere (NOAS). 

Austenå er oppkalt etter Falkbergets «An-Magritt», og vokste opp i Ås kommune sør for Oslo. Hun er datter av dr.juris. Torgeir Austenå (1928–2001), som var professor ved Norges Landbrukshøgskole. Hun har en cand.mag.-grad fra Universitetet i Oslo og virket som journalist i forlaget Ny Dag fra 1983 til 1985, ved Statens institutt for forbruksforskning i perioden 1985–87, i avisen *[[Vårt Land]]* fra 1987 til 1989 og i *[[Dagbladet]]* fra 1989 til 1999. 

I 1999 ble hun valgt som nestleder i Norsk Journalistlag (NJ), og fra 2003 var hun organisasjonens leder. Hun ledet NJ i to perioder, fram til 2007. Fra 2007 til 2010 var hun assisterende generalsekretær i Norges Røde Kors. I denne perioden ble hun også innvalgt i styret for Kopinor, en organisasjon for skribenters opphavsratt, samt i Norsk PEN, som jobber for skribenters rett til fri ytring.

I 2010 ble hun ansatt som generalsekretær i NOAS. 

5. oktober 2020 tiltrer hun som assisterende kirkeverge i Oslo.

## Utgivelser
**Arven etter sataniske vers. Den politiske kampen om religion og ytringsfrihet*, Cappelen Damm, 2011.

## Referanser
Ditt livs sjanse

***Ditt livs sjanse*** er en norsk TV-quiz som gikk på NRK1 i 2000. Programmet ble i starten ledet av Hallvard Flatland, deretter av Alf Tande-Petersen. *Ditt livs sjanse* var et generelt kunnskapsprogram, hvor målet var å svare korrekt på maksimalt 10 spørsmål. Dersom deltakeren både svarte og spilte riktig så kunne han/hun få slettet gjeld for en million kroner. Programmet gikk fredager.

Serien ble besluttet nedlagt etter den andre sesong på grunn av for store kostnader.

Premieren ble sett av 1,54 millioner, mens sesongen som helhet ble sett av 906 000. 

## Regler
Hver deltaker fikk maksimalt 10 spørsmål. Riktig svar på det første spørsmålet ville betale neste måneds avdrag på deltakerens lån. Det andre spørsmålet var verdt 10 000 kroner og ved hjelp av strategisk satsing og riktige avleverte svar kunne deltakeren bevege seg opp mot å vinne en million kroner. Teoretisk sett kunne en million oppnås ved å besvare mindre enn ti spørsmål. 

Deltakeren kunne avslutte og ta med seg det han/hun hadde vunnet på et hvilket som helst tidspunkt i løpet av konkurransen. Én gang under konkurransen hadde deltakeren anledningen til å endre spørsmålskategorien til sitt favorittemne, som han/hun valgte fritt. Spørsmålene var delt opp i ti hovedkategorier som for eksempel underholdning, geografi og naturvitenskap.

## Referanser


## Eksterne lenker
* Ditt livs sjanse på nrk.no
* Vignetten fra en av de første episodene
Rugby union under sommer-OL

**Rugby union under sommer-OL**. Rugby union var med på det olympiske programmet for første gang i 1900 i Paris. Sporten var med som olympisk øvelse ytterligere tre ganger, 1908 i London, 1920 i Antwerpen og 1924 i Paris.

## Medaljer
Det norske Pengelotteri

**Det norske Pengelotteri** (Pengelotteriet) var et statlig organisert pengespill som eksisterte fra 1912 til 1998. Spillet var organisert under Finans- og tolldirektoratet. Frem til 1912 var pengespill forbudt i Norge for å hindre borgerne i «lykkespillenes fordervelighet». Pengelotteriet ble opprettet som et unntak i 1912, og lotteriets inntekter brukt til blant annet bekjempelse av tuberkulose. Pengelotteriets overskudd bidro  til et blomstrende kulturliv i mellomkrigstiden. Teatrene i Bergen, Trondheim og Stavanger fikk støtte, i likhet med Det nye teater i Oslo. I etableringsfasen for profesjonelle symfoniorkestre rundt om i landet fikk også disse midler fra Pengelotteriet.

I dette lotteriet kunne man kjøpe hel- eller halvlodd med bestemte nummer. Halvloddene kostet bare halvparten av helloddene, men ga da også bare halv gevinst hvis dette loddnummeret var det uttrukne. Den tiende i hver måned var det trekning, og vinnernummeret ble presentert i egen trekningsliste, såvel som i enkelte aviser. Hovedpremien gikk til loddet med vinnernummeret, mens de mindre gevinstene gikk til de med rette tall sist i loddnummeret. Numrene like under ogover hovedgevinsten fikk en trøstegevinst. Trekningen foregikk hos notarius publicus i Oslo.

Pengelotteriet var et monopol frem til de fikk legal konkurranse fra Norsk Tipping i 1948. Pengelotteriet økte selv i en duopol-situasjon allikevel i popularitet, og hadde sin topp i 1985, da omsetningen kom opp i 676 millioner NOK. Etter dette sviktet salget, mye på grunn av konkurranse fra nye spill som Lotto (1986) og Måltips (1989). I 1994 stoppet lotteriet da omsetningen var nede i 30 millioner NOK. Pengelotteriet gjenoppstod i 1997, men denne relanseringen ble ingen suksess, og allerede i mars 1998 ble det nedlagt for godt.
## Se også
* Norsk Tipping
* Totalisatorbane

## Referanser


## Litteratur
* *Pengelotteriet* i Aftenpostens A-magasin 2007-01-26, side 64
Barnefordeling

**Barnefordeling** er et tema etter skilsmisse mellom et ektepar/samboerpar med barn, hvor barnet skal bosette seg fast hos begge eller den ene av partene.  

Barneloven *(bl.) § 30* definerer innholdet i foreldreansvaret og er formulert som en prinsipperklæring om barnets rett til omsorg og kjærlighet, og foreldrenes rettigheter og plikter i forhold til barnets oppvekst og oppdragelse. Foreldreansvaret har i utgangspunktet ingen ting med hvem barnet bor hos.

Gifte foreldre har delt foreldrerett som videreføres ved eventuell skilsmisse. Begge foreldre har lik rett og ansvar for den daglige omsorgen for barn, men ved skilsmisse har det tradisjonelt vært vanligst at den ene av foreldrene overtar dette alene mens den andre får samværsrett. I dag er det i økende grad vanlig med delt omsorg, det vil si at felles barn bor fast hos begge foreldre etter samlivsbrudd. Ved uenighet mellom foreldrene bringes saken inn for retten, og det oppnevnes ofte en sakkyndig psykolog som skal utrede og gi retten råd om spørsmål omkring daglig omsorg og samværsrett.

## Eksterne lenker
* Lovdata: Lov om barn og foreldre
* Lovdata: LOV 1992-07-17 nr 100: Lov om barneverntjenester (barnevernloven)
Judith Vogt

**Judith Anni Lichtenstein Vogt** (1929-2024) var en dansk og norsk statsviter, skribent og statsstipendiat.

Foreldrene var  kapellmester og musikksjef for Cullberg-balletten Hans Grossmann (1902–1953) og Marga Kaphan (1903–2000). Hun var født i Düsseldorf i en jødisk familie og flyktet første gang i 1933 med sine foreldre fra Tyskland til København. I 1943 flyktet familien videre til Sverige. Hun vendte tilbake til Danmark etter krigen, og tok statsvitenskapelig embedseksamen i 1956. Torkel Brekke skriver at flukten preget henne resten av livet. Etter at hun i 1960 giftet seg med Johan Vogt bosatte hun seg i Norge.  Hun flyttet tilbake til Danmark som enke. 

Hennes virksomhet har dreiet seg om mediemanipulasjon/billedpropaganda, og hun har studert, forelest og skrevet om antisemittisme og antisionisme i middelalderkatolsk, sovjetisk, nazistisk, arabisk og iransk billedpropaganda. Vogt samlet og analyserte antisemittisk materiale inkludert malerier, tegninger og karikaturer. På oppfordring fra Simon Wiesenthal gjorde hun research for en vandreutstilling om antisemittisme i USA, et arbeid som førte til boken *Som sort så rød* (1990). Hennes samling av 6 000 antisemittiske karikaturer befinner seg i Det Kongelige Bibliotek, København.

Hun ble statsstipendiat i 1992. Hennes biografi om morens og sitt eget liv, fra 2004, speiler et liv i lys av jødenes historie i Europa i det 20. århundre. 

## Forfatterskap
* *Historien om et image : antisemitisme og antizionisme i karikaturer*. København: Samlerens forlag / Oslo: Cappelen, 1978. Dansk tekst. ISBN 82-02-04184-8
* *Billedet som politisk våben*. C.A. Reitzel / Cappelen, 1988 ISBN 82-02-11266-4
* *Som sort – så rød : en billed-dokumentation *. C.A. Reitzel / Cappelen, 1990 ISBN 82-02-12903-6
* *Symbolernes verden : et strejftog i den lange folkebevidsthed*. 2 bind. C.A. Reitzel, 1993. ISBN 82-02-14052-8
* *Jødens ukristelige image : et studie i katolsk billedmageri*. København: C.A. Reitzel, 1996 ISBN 87-7876-011-9
* *Gud fader bevares : hvad er det dog vi siger? : et skævt blik på levn fra fortids tro og overtro, skik og uskik*. København:  C.A. Reitzel, 1998 ISBN 87-7876-091-7
* *Der er heller ikke noget nyt under månen : en mosaik om magtens sødme*.  København: C.A. Reitzel, 2000 ISBN 87-7876-192-1
* *Den store illusion : religion og politik*. København: C.A. Reitzel, 2002 ISBN 87-7876-282-0
* *Spaniens fascination : en tidsrejse*. København: C.A. Reitzel, 2003. ISBN 87-7876-332-0
* *En fremmed – på flugt gennem livet : fragmenter i mol og dur*. København: C.A. Reitzel, 2004. ISBN 87-7876-377-0
* *Hemmeligstemplet, Sverige bag facaden 1933-1945*. København: C.A. Reitzel, 2006. ISBN 978-87-7876-483-6
## Referanser
Rugby union under Sommer-OL 1920

**Rugby union under sommer-OL 1920** ble arrangert 5. september 1920 på Olympiastadion i Antwerpen. 

Rugby union var med på det olympiske programmet for tredje gang, det var tidligere med i Sommer-OL 1900 i Paris og i Sommer-OL 1908 i London. Etter at Tsjekkoslovakia og Romania trakk seg fra turneringen var det kun to nasjoner igjen, Frankrike og USA. Med kun to lag ble det bare én kamp, det amerikanske laget vant over forhåndsfavorittene Frankrike med 8-0 og ble olympiske mestere, og det tapende laget fikk sølv. 

## Medaljefordeling

## Medaljevinnere

## Eksterne lenker
* Rugby at the 1920 Summer Olympics hos olympedia.org
Hvit te

**Hvit te** (kinesisk, hvit te) lages av nygrodde knopper og unge blader fra tebusken (*[[Camellia sinensis]]*). Råvaren dampes eller stekes nesten umiddelbart for å aktivere polyfenoloksidasjon. Den blir deretter tørket. Hvit te bevarer derfor de høye konsentrasjonene av katekiner som finnes i friske teblader. Knoppene blir gjerne også skjermet fra sollys i vekstperioden for å begrense klorofylldannelsen. Hvit te er en spesialitet fra provinsen Fujian.

Selv om grønn te også er rik på katekiner, kan den ha annerledes katekinprofil enn hvit te. Bladene er mer modne når de plukkes og i enkelte kvaliteter visner de før damping/oppvarming av bladene.

Det er de hvite dunhårene som dekker knoppene som har gitt navnet til hvit te. Råvaren kommer fra en rekke forskjellige teplanter. De mest populære er Da Bai (stor hvit), Xiao Bai (liten hvit), Narcissus- og Chaicha-buskene. Hvit te inndeles i forskjellige kvalitetsklasser etter hvordan og når de plukkes og hva som tas med i produksjonen.

Hvit te dampes og tørkes nesten umiddelbart etter plukking (noen steder før de forlater plantasjen).

## Kvaliteter (sortering/grades)

### Bai Hao Yinzhen (Sølvnål)
Den beste kvaliteten av Bai Hao Yinzhen skal være frisk og lys på fargen og dekket med små, hvite dunhår. Knoppene skal være like i formen uten stilker eller løv. Den absolutt beste Yinzhen plukkes mellom 15. mars og 10. april når det ikke er regn. Man bruker bare uskadde og uåpnede knopper. Denne kvaliteten kommer fra Fuijanprovinsen. 

### Bai Mu Dan (Hvit pion)
Kvaliteten under Bai Hao Yinzhen har med både knopp og to blader som skal være dekket med fine, sølvhvite dunhår. Kommer fra Fuijanprovinsen.

### Gong Mei (Tribute Eyebrow)
Tredje kvalitetsnivå benytter seg av blader fra Xiao Bai- eller Small White-tebusker.

### Shou Mei (Noble, Long Life Eyebrow)
En fruktig, sterk hvit te med en kaotisk blanding av tupper og bladtopper. Den har sterkere smak enn andre hvite teer, lik oolong. Den fjerde kvaliteten plukkes senere enn Bai Mu Dan siden det er akseptert en mørkere farge. Fra Fujian og Guangxiprovinsene. 

Det leveres også ceylon hvit te (Sri Lanka) og darjeeling hvit (India).

## Litteratur
* 
* 
* 
* 

## Eksterne lenker
*
Albue

**Albuen** er leddet mellom overarm og underarm.
 
Leddet er et hengselledd mellom humerus (overarmsbenet) og ulna (albuebenet), som er en av de to knoklene i underarmen. Den andre knokkelen i underarmen, radius (spolebenet), er i kontakt med albueleddet med en liten sylindrisk formet øvre ende, radiushodet, slik at den nesten flate øvre enden er i kontakt med humerus og utsiden av den sylindriske enden glir mot ulna. 

Ved rotasjon av underarmen og hånda roterer radiushodet. Det kalles supinasjon når håndflaten kommer opp, og pronasjon når håndbaken kommer opp.

Albuespissen, olecranon, er den øvre enden av ulna.

Albuen kan bøyes mye, slik at over- og underarm bare har en vinkel på ca. 20 grader. Ved full utstrekking kan albuen overstrekkes, slik at den bøyer 5-10 grader andre veien.

Leddet består av bruskdekkede flater på alle de tre bena, og det er en leddkapsel som er dekket på innsiden av en glatt hinne, synovialhinnen. 

Den største muskelen som bøyer albuen er biceps, som er den store muskelen på framsiden av overarmen. Den største muskelen som strekker albuen er triceps, som er den store muskelen på baksiden av overarmen. 

## Muskel- og skjelettplager i albuen

### Smerter på utsiden av albuen
Smerter i albuen oppleves ofte på utsiden av armen. Dette er i mange tilfeller det som kalles "musearm" eller "tennisalbue," som er betegnelser på en tendinopati (senebetennelse) i underarmen. Det er vanlig å oppleve ett eller flere av følgende symptomer:

* Verkende smerte på utsiden av albuen.

* Økende smerter ved bruk av hånd og arm.
* Kraftig ømhet ved trykk inn i muskulaturen.
* Redusert styrke og/eller bevegelighet.
* Smerter som stråler nedover i underarmen og hånden.

Årsaken til smertene er ofte en overbelastning som følge av langvarig ensformig muskelarbeid. Dette kan f.eks være kontorarbeid med mye bruk av mus og tastatur, håndverk eller en ny form for trening.

## Flere bilder

 Fil:MedialHumerusRadiusUlnaArticulated.jpg|Humerus, radius og ulna i riktig posisjon, sett fra leddets innside. 
 Fil:LeftHumanPosteriorDistalHumerusExtended.jpg|Venstre albue sett bakfra, strak arm.
 Fil:LeftHumanPosteriorDistalHumerusFlexed.jpg|Venstre albue bøyd, sett bakfra.
 Fil:Coude_fp.PNG|Et vanlig røntgenbilde av albuen.
 Fil:Gray330.png|Venstre albue som viser bakre og laterale leddbånd.
 Fil:Gray331.png|Albuens kapsel sett forfra med strak arm. 
 Fil:Gray332.png|Albuens kapsel med strak arm sett bakfra.
 Fil:Gray420.png|Supinator muskelen, sett bakfra.
 Fil:Gray526.png|Skisse over blodårenettverket rundt albueleddet.
 Fil:Gray1232.png|Baksiden av høyre overarm.


## Referanser
Daniel Mahrer

**Daniel Mahrer** (født 6. januar 1962 i Chur) er en tidligere sveitsisk alpinist.

I løpet av karrieren vant han åtte renn i verdenscupen. Under VM 1991 i Saalbach tok han bronse i utfor. Han la opp i 1996.

## Verdenscupseire

## Referanser


## Eksterne lenker
* 
* Daniel Mahrers hjemmeside
Dun (byggverk)

**Dun**, fra brethonisk *Din*, moderne walisisk *Dinas* og gælisk *Dùn*, betyr opprinnelig festning, men blir nå innenfor arkeologien benyttet som et felles begrep for festning, hovedsakelig for å beskrive en undergruppe av festninger på en høyde (hill fort) og for en bestemt type av atlantiske rundhus. I noen områder synes de å ha blitt konstruert på en egnet bratt fjellskrent eller høydedrag, spesielt sør for Firth of Clyde og Firth of Forth ned mot grenseområdene til Northumberland.

Dun-konstruksjoner, som festninger, synes å ha kommet med brytoniske keltere en gang på 600-tallet f.Kr., assosiert med deres jernalderkultur av krigerstammer og med småkongedømmer. Tidlige typer av dun hadde en nær vertikal festningsvoll konstruert av stein bundet med tømmer, og når disse ble satt i brann (enten tilfeldig eller med hensikt) ble steinene delvis smeltet sammen og dannet en formidabel festningsvoll, en effekt som fortsatt er synlig. Bruken av dun-konstruksjoner fortsatte i noen tilfeller helt inn i middelalderen. 

Dun, som rundhus, delte mange fellestrekk med broch ved at de ofte inkluderte gallerier og trapper, men er smalere og ville sannsynligvis ikke ha maktet å holde opp en høy struktur. Gode eksemplarer på disse typene av dun kan bli funnet på de vestlige øyene av Skottland, gjerne på små kunstige øyer i små innsjøer.

## Stedsnavn
Ordet i sin opprinnelige betydning finnes i mange stedsnavn i Skottland og Irland, og kan inkludere festningsbygg av alle størrelser og typer, eksempelvis *Din Eidyn*, i gælisk *Dùn Èideann* som anglerne døpte om til Edinburgh; *Dún na nGall* i Irland, som på irsk betyr «de fremmedes festning», og ble språklig omformet til Donegal av engelske bosettere; og Broch Dun Telve i Glenelg i Skottland. Dundee, fra gælisk *Dùn Dèagh* – opprinnelig kalt for *Alectum*, er i dag den fjerde største byen i Skottland. Duns er en tidligere landsby i Berwickshire i Skottland som ble gitt status av Burgh i 1490.

## Litteratur
* Piggott, Stuart: *Scotland Before History*, Edinburgh University Press 1982, ISBN 0-85224-348-0  
* Armit, Ian: *Scotland's Hidden History*, Tempus (in association with Historic Scotland) 1998, ISBN 0-7486-6067-4
Fotball under Sommer-OL 1900

**Fotball under sommer-OL 1900** ble arrangert fra 20. til 23. september 1900 i Vélodrome de Vincennes i Paris.  

Det ble spilt kun to fotballkamper mellom tre lag. I ettertid har «turneringen» blitt anerkjent som offisiell av Den internasjonale olympiske komité (IOK), med tre medaljevinnere – gull til Storbritannia, sølv til Frankrike og bronse til Belgia   
 
## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater

## Medaljevinnere
*Kun tre deltakende lag

## Referanser


## Eksterne lenker
* Football at the 1900 Summer Olympics hos olympedia.org
* Resultater og profilside hos sports-reference.com
Merete Fjeldavlie

**Merete Fjeldavlie** (født 1968) er en norsk tidligere alpinist. 

## Karriere

I mars 1992 vant hun et verdenscuprenn i Super-G i Vail (USA) foran østerrikske Petra Kronberger og franske Carole Merle. Dette var første gang en norsk kvinne vant et verdenscuprenn i alpint. Denne sesongen kom hun på andreplass i super-G-cupen sammenlagt. Hun deltok i vinter-OL for Norge i 1992 i Albertville med 15.-plass i storslalåm som beste resultat.

Det beste resultatet i et internasjonalt mesterskap var en niendeplass i utfor under VM 2001 i St. Anton. Hun la opp som alpinist i 2002.

### Verdenscupseire

### Nasjonale mesterskapsseire
* Norgesmester 2001 Super G 
* Norgesmester 2001 Utfor
* Nederlandske mesterskap 1997 Storslalåm

## Referanser


## Eksterne lenker
*
Johan Ludwig Mowinckels tredje regjering

**Johan Ludwig Mowinckels tredje regjering** ble utnevnt med virkning fra 3. mars 1933. Det var en regjering som utgikk fra Venstre. Regjeringen gikk av den 20. mars 1935. Med støtte fra bare 16% av stortingets mandater, er det den laveste oppslutningen en regjering har hatt i Norges historie.

5. juli 1934 oppnevnte justisministeren en straffelovkomité for utarbeidelse av en abortlov før det nordiske juristmøtet i Oslo i august samme år. Komiteens leder, riksadvokat Haakon Sund, hadde også sittet i straffelovkomiteen oppnevnt i 1922 for å gjennomgå deler av straffeloven fra 1902, blant andre kap. 22 om forbrytelser mot «liv, legeme og helbred», derunder abort.

## Referanser
Jens Hundseids regjering

**Jens Hundseids regjering** ble utnevnt den 14. mars 1932, etter at Hundseids forgjenger, Peder Kolstad, døde i embetet. Det var en regjering fra Bondepartiet. Regjeringen gikk av etter mistillitsvotum den 3. mars 1933.

## Referanser
Andreas Birnbacher

**Andreas Birnbacher** (født 11. september 1981 i Prien am Chiemsee i Bayern) er en tysk tidligere skiskytter.

Under OL 2006 i Torino var han med i den tyske troppen, men fikk ikke gå noen av rennene. I sesongen 2006/07 fikk han sitt gjennombrudd i verdenstoppen. I det første rennet i sesongen 2006/07 kom han på andreplass. Han deltok for Tyskland i olympiske vinterleker i 2010 i Vancouver og 2014 i Sotsji med 12.-plass på normaldistansen i 2010 som beste individuelle resultat.
 
Under VM 2007 i Antholz fikk han sin første VM-medalje, sølvmedalje på fellesstart, etter landsmannen Michael Greis. Under VM i skiskyting 2008 var han med på det tyske laget som ble verdensmester i miksstafett.

Han vant sin første verdenscupseier da han vant sprinten i Holmenkollen 17. mars 2011. Birnbacher vant totalt seks individuelle verdenscuprenn.

## Referanser


## Eksterne lenker
* 
* 
* Fanklubb
Matthias Simmen

**Matthias Simmen** (født 1972) er en sveitsisk tidligere skiskytter.

Matthias Simmen deltok i flere verdensmesterskap og i tre olympiske leker. Hans beste plassering i mesterskap ble 10.-plass på sprint under VM 2007 i Antholz.

Hans eneste pallplassering i verdenscupen kom på sprinten i Hochfilzen i Østerrike i desember 2006. Med 3.-plass i rennet ble han den første sveitsiske skiskytter som oppnådde en pallplassering i verdenscupen i skiskyting.

## Referanser


## Eksterne lenker
*
Peder Kolstads regjering

**Peder Kolstads regjering** ble utnevnt den 12. mai 1931. Det var en regjering som utgikk fra Bondepartiet.

Kolstad overtok vervet som statsminister etter Lilleborgsaken, der Johan Ludwig Mowinckel fikk flertallet i Odelstinget mot seg. 

Etter statsminister Peder Kolstads død den 5. mars 1932  ble regjeringen omdannet til Jens Hundseids regjering den 14. mars samme år.

## Fotnoter

## Referanser
Fort Totten

**Fort Totten** er en park og et nabolag i Washington D.C. i USA. Navnet er etter et fort som lå her og som ble brukt i den amerikanske borgerkrig. 

Fort Totten var et middels stort fort, et syvsidig polygon med et perimeter på 270 yards.  Det var anlagt på et høydedrag ved hovedveien fra Washington til Silver Spring i Maryland, omtrent tre *miles* nord for Capitol, og nær militærasylet og en liten stue dit president Abraham Lincoln av og til trakk seg tilbake for å hvile. 

## Eksterne lenker
* National Park Service: Fort Totten's History
* Civil War Defenses of Washington, DC: Fort Totten
* Dekeworld: Fort Totten (History and Images)
Kazimierz Sokołowski

**Kazimierz Stanislaw "Kaz" Sokołowski** (født 1963) er en polsk fotballtrener og tidligere fotballspiller som er utviklingsansvarlig for klubben . 

Han ble kjøpt av Tromsø i 1991 fra Pogoń Szczecin for  kroner. Fra 1992-94 sesongen storspilte «KAZ» for Tromsø og noterte seg for hele tre scoringer på 36 kamper. Etter hans karriere som spiller tok slutt, har Kaz hatt mange svært profilerte trenerjobber. Blant annet har han vært ansatt i klubbene Asker, Lyn og Sandefjord Fotball.

Kazimierz Sokołowski er far til den tidligere fotballspilleren Tomasz Sokołowski.

## Referanser


## Eksterne lenker
* 
* Bilde av Sokołowski
René-Laurent Vuillermoz

**René-Laurent Vuillermoz** (født 26. oktober 1977 i Aosta) er en italiensk tidligere skiskytter.

Vuillermoz debuterte i verdenscupen i 2002 på sprinten i Oberhof (med en 84.-plass). Følgende sesong oppnådde han en 11.-plass i Östersund. Senere har han tatt to tredjeplasser. Han har to pallplasseringer i verdenscupløp, tredjeplasser fra Ruhpolding i 2005 og Oberhof i 2007.

Vuillermoz har deltatt i tre OL, og i alle verdensmesterskap fra 2003 til 2012. Hans beste individuelle plassering er niendeplass på sprinten under VM 2007 i Antholz. I det samme mesterskapet var han med på å ta en overraskende fjerdeplass for det italienske stafettlaget.

## Referanser


## Eksterne lenker
* 
* Statistikk hos ''Biathlonworld''
Løkenhavna

**Løkenhavna** er et boligfelt på Kolsås i Bærum kommune i Akershus fylke. Boligfeltet består av rekkehus, eneboliger og noen få blokker. 

Under arbeidet med forlengelse av Kolsåsbanen til Rykkinn er det foreslått å legge en stasjon på Løkenhavna. Boligfeltet betjenes i dag relativt dårlig av eksisterende kollektivtransport. 

Opprinnelsen til navnet er ikke kjent.

Like nord for boligbebyggelsen domineres landskapet av en bratt klippevegg, som siden 1990-årene har vært et populært område for sportsklatring.

## Eksterne lenker
* Kolsås Klatreklubb
* Rapport om kostnader for T-baneforlengelse til Rykkinn
Toska

:*Toska kan også referere til [[David Toska]]*.

**Toska** er ei øy vest for Radøy i Alver kommune i Vestland fylke.

Vegen til Toska sto ferdig i 1989, og øya er et populært utferdssted for mange. Det er fint å gå turer langs Toska-vegen, og det er mange fine fiskeplasser der, tilgjengelige for alle. Øya Toska har nærmere 40 fastboende. I tillegg er det mange byfolk som har glede av hyttene sine der ute, mange med tilknytning til stedet, men også nyinnflyttede folk.

Det er ennå noen bønder igjen på øya, men de fleste jobber i andre yrker, mange pendler til nabokommuner og Bergen. 

Hovedhavna på Toska er Vestevågen, den har god dybde i innseilinga, men seilingshøyden begrenses av et  luftspenn.

## Eksterne lenker
* Toska på Norgeskart.no fra Statens kartverk
Ole Kristian Salater

**Ole Kristian Harr Salater** (født 10. mai 1928 i Levanger) er en norsk musiker (gitar og bass), kjent fra 50-tallets jazz-arena der han medvirket i orkestre ledet av Frank Ottersen og Robert Normann.  Han var ansatt i NRK (1976–), og komponerte verker som *Levangersuite* (1991) og *Sounds of scandinavia* (Sonor Records, 1997).

## Eksterne lenker
* biografi og bilde fra Norsk Musikkinformasjon
Helena (andre betydninger)

**Helena** har flere betydninger:

*Helena, en prinsesse i gresk mytologi
*Helena (navn), et kvinnenavn
*Helena (Montana), hovedstad i delstaten Montana i USA
*Helena (keiserinne) (ca. 250&ndash;330), keiserinne i Tetrarkiet
*101 Helena, en asteroide

## Se også
* Helene (andre betydninger)
Lunden (Oslo)

:::*Se [[Lunden|pekerside]] for andre forekomster av Lunden, f.eks. kommunen [[Lunden (Ditmarsken)|Lunden i Ditmarsken]].*

**Lunden** er en vei i strøkene Brobekk og Vollebekk i Oslo, bydel Bjerke. Den går fra Økernveiens i nordvest ved Trondheimsveien til Østre Aker vei i sørøst.

## Bygninger og institusjoner
Via Økernveien ligger Øvre Lunden og Lunden kloster i enden av denne. Lunden kloster ligger på gamle Lunden gård, en gård under Linderud gård. Det er Lunden gård som har gitt navn til veien. 

I krysset til Statsråd Mathiesens vei 12 ligger Thon Hotel Linne. Langs veien sør for hotellet ligger sameier og borettslag på begge sider. Boområdet på østsiden er også kalt Lunden hageby. Nær Østre Aker vei ligger Vollebekk stasjon på Grorudbanen.

## Referanser




## Eksterne lenker
*
NSD – Norsk senter for forskningsdata

**NSD – Norsk senter for forskningsdata**, opprinnelig **Norsk samfunnsvitenskapelig datatjeneste**, var en norsk forskningsinstitusjon som skulle arkivere, tilrettelegge og formidle data til forskere i og utenfor Norge. NSD var opprinnelig knyttet til Norges forskningsråd. Fra 2003 ble det organisert som et aksjeselskap eid av Kunnskapsdepartementet. 

NSD ble lagt ned 1. januar 2022. Oppgavene ble overført til Sikt – Kunnskapssektorens tjenesteleverandør.

## Virksomhet
NSD fungerte som nasjonalt arkiv i Norge for forskningsdata og var et av verdens største i sitt slag. Tilgang til data er kjernen i moderne forskningsinfrastruktur. NSD arkiverte, tilrettela og formidlet data til nasjonale og internasjonale forskningsmiljøer, og utarbeider teknologiske løsninger. Målet var å gi forskere tilgang til data uten hindringer av praktisk, juridisk eller økonomisk art. 

NSD hadde en egen seksjon for personvern som behandlet prosjektsøknader fra rundt 150 institusjoner og gav råd om personvern til forskere og studenter. Etter vedtak i Stortinget ble NSD med virkning fra 1. januar 2003 organisert som et aksjeselskap heleid av Kirke- og undervisningsdepartementet. NSD hadde hovedkontor i Bergen. NSD utgav to ganger i året nyhetsbrevet *NSDnytt*.

Viktige samarbeidspartnere nasjonalt inkluderte Statistisk sentralbyrå, Norges forskningsråd, Datatilsynet, Kunnskapsdepartementet, samt hele universitets- og høyskolesektoren. Internasjonalt samarbeidet NSD med dataarkiv over hele Europa på ulike felles europeiske prosjekter som European Social Survey. NSD var norsk tjenesteleverandør til Council of European Social Science Data Archives.

## Referanser


## Eksterne lenker
* 
* NSD Årsmelding 
* NSDnytt  – nyhetsbrev fra NSD som kommer ut to ganger i året]
Drømmefangeren (TV-serie)

***Drømmefangeren*** er en norsk krim- og dramaserie som ble sendt på NRK1 i 2005. Serien bygger på Unni Lindells roman *[[Drømmefangeren|med samme tittel]]*. Den handler om etterforskeren Cato Isaksen, spilt av Reidar Sørensen.

Serien ble i snitt sett av rundt 650 000. Premieren av 670 000.

## Handling
Unge Therese Geber fra Asker blir funnet drept i havnebassenget ved Aker Brygge. En uhyggelig stemning brer seg i hans hjemkommune da enda en ung jente blir myrdet og en femåring forsvinner på mystisk vis. Cato Isaksen settes på saken. Han har forlatt samboeren Sigrid og flyttet hjem til kona Bente og sønnene Gard og Vetle. Fremdeles slites Isaksen mellom jobben som etterforsker og sine forpliktelser som far. Det får særlige konsekvenser for hans forhold til eldstesønnen Gard.

## I rollene
*Reidar Sørensen Cato Isaksen,
*Marit Andreassen (Bente Isaksen), 
*Jannike Kruse (Randi Johansen), 
*Kyrre Sydness (Roger Høibakk), 
*Trond Brænne (Asle Tengs), 
*Marika Enstad (Ingeborg Myklebust), 
*Sondre K. Larsen (Preben Ulrichsen), 
*Emilie Jarto (Tanja Geber), 
*Ida T. Valvik (Ida Henriksen), 
*Henrik Kielland (Gard Isaksen),
*Anderz Eide  (Teddy Holm)
Andre medvirkende: Gjertrud Jynge (Ellen Grue), Tiril Pharo (Sigrid Velde), Sondre Vegheim (Vetle Isaksen), Ågot Sendstad (Berit Geber), Svein Roger Karlsen (Rolf Geber), Øystein Røger (Sven Wangberg), Yngvild Støen Grotmol (Politikvinne).

## Referanser
Slangebæreren (roman)

:*For tv-serien basert på romanen, se [[Slangebæreren (TV-serie)]]*

***Slangebæreren*** er en kriminalroman av den norske forfatteren Unni Lindell. Boka ble første gang utgitt i 1996 på forlaget Aschehoug. Romanen er den første i serien om Cato Isaksen. *Slangebæreren* ble godt mottatt av både kritikere og publikum da den ble utgitt, og har siden blitt trykt opp i flere nye opplag.

## Handling
Boka åpner med at en mann blir funnet død i en bygård i Oslo av to barn. Han er stukket i hjel og strupen er kuttet over. Ved liket ligger en lapp med en versjelinje fra et dikt, men ingen bevis finnes på åstedet. Det viser seg snart at drapet har flere likhetstrekk med drapet på en viss Bashir Khan. Etterhvert som etterforskningen fortsetter blir det klart at en seriemorder er løs i Oslo, og det blir en svært vanskelig sak å løse for kriminalbetjent Cato Isaksen.

## Eksterne lenker
* Utgaven fra 1999 hos Nasjonalbiblioteket.
Noiseau

**Noiseau** er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 16,8 km fra sentrum av Paris.

## Befolkningsutvikling
***Antall innbyggere i kommunen Noiseau***

## Transport/forstadstog
Noiseau betjenes ikke av noen av Paris' metro- eller forstadslinjer. Den nærmeste stasjonen er Sucy-Bonneuilstasjonen på RER A. Denne stasjonen ligger i nabokommunen Sucy-en-Brie 3,1 km fra Noiseaus kommunesentrum.

## Referanser


## Eksterne lenker
*
Merke (kjennetegn)

**Merke** er en betegnelse som idag brukes til dels med samme betydning som kjennetegn, men da spesielt *bildekjennetegn* eller visuelle kjennetegn. Slike kjennetegn kalles også for logoer, spesielt når de inneholder bokstaver eller lignende figurer og stiliseringer. Bokstavmerker kalles monogrammer når de inneholder personers forbokstav(er), såkalte initialer.

I middelalderen – blant annet i sagaene – er ordet *merke* brukt mest om en fane; se merke (fane)

Ordet merke inngår idag i en rekke sammensetninger som bl.a. varemerke, grensemerke, stempelmerke, bumerke, våpenmerke (våpenskjold), tøymerke, femerke (dyremerke) og tømmermerke. 

Ordet inngår også i frimerke fordi dette er merker på brev for å vise at portoen er betalt.

Mange offentlige myndigheter har sine egne merker som de bruker som kjennetegn. Disse merkene er i Norge strafferettslig beskyttet i straffeloven § 165 mot «uhjemlet bruk». Det samme gjelder noe «som lett kan forveksles med slike». Tilsvarende rettsbeskyttelse har internasjonale organisasjoners kjennetegn i straffeloven § 166. Offentlige myndigheters merker kan ikke registreres som – eller inne i – varemerke eller design.

## Litteratur
* Fredrik B. Wallem: «En indledning til studiet af de nordiske bomærker», *Årbok 1902 for [[Fortidsminneforeningen|Foreningen til Norske Fortidsminners Bevaring]]*, Kristiania 1903 
* Hallvard Trætteberg: *[[landskapsvåpen|Fylkesmerker]], Forslag fra [[Norges Bondelag]]s fylkesmerkenevnd*, Oslo 1930
* Hallvard Trætteberg: *Norges våbenmerker. Norske by- og adelsvåben*, utgitt av Kaffe Hag, Oslo 1933
* Hans Cappelen og Knut Johannessen : *Norske kommunevåpen*, Oslo 1987 
* Hans Cappelen: «Bumerker i Norge - en oversikt», i Anders Bjønnes m.fl. (redaktører): *[[Segl]]tegninger fra hyllingene i Norge 1591 og 1610*, utgitt av Norsk Slektshistorisk Forening, Oslo 2010
* Hans Cappelen: "Ny norsk straffelov med endringer for offentlige våpen, flere andre kjennetegn og symboler", *Heraldisk Tidsskrift*, bind 12 nr. 112, København oktober 2015, side 79–84
Mette Johansen

**Mette Johansen** (født 1989) er en norsk tidligere landslagsutøver i judo. Hun var medlem av Norsk Judo og Jiu-jitsu Klubb, og konkurrerte på seniornivå i vektklassen inntil 63 kilo. På grunn av skader måtte hun trappe ned etter 2007.

Mette studerte Idrettsfag ved Bjerke videregående skole i Oslo fra 2005 til 2008. I disse årene fikk hun sine beste år som utøver og toppet karrieren med seier i Norges-cupen 2006.

## Medaljer i norske mesterskap

## Internasjonale resultater (pr. 1.1.2007)

## Se også
Liste over kjente elever ved Bjerke videregående skole

## Referanser


## Eksterne lenker
* judo.no (Norges Judoforbund): utøverprofil
Din

**Din** eller **DIN** kan sikte til:

* 
* Deutsches Institut für Normung
* De tre gudinnene i The Legend of Zelda-serien
* Serbisk dinar, lokalt forkortelse: «din»
Drømmen om Norge

***Drømmen om Norge*** er et norsk historisk dokudrama på 12 episoder som ble sendt på NRK1 i forbindelse med Norges 100-årsjubileum i 2005. Programmet var delvis informativt og delvis dramatisert. Programmet ble ledet av Stian Barsnes-Simonsen og gikk på søndager.

Premieren ble sett av .

## Handling
Programmet ble ledet av Stian Barsnes-Simonsen. Han fikk hjelp av et femtitalls skuespillere og over tretti fageksperter som forsøkte å lage en underholdende reise gjennom Norges kulturhistorie fra 1850-årene og fram til 2005. Blant disse var Arve Tellefsen, som snakket om Ole Bull, Edvard Hoem fortalte om Bjørnstjerne Bjørnson og Nordahl Grieg, Ingar Sletten Kolloen om Knut Hamsun, Ketil Bjørnstad om Kristiania-bohemen og Gunnar Danbolt om Munch. Ved hjelp av et 50-talles skuespillere ble historien rekonstruert og dramatisert i sekvenser der Simonsen selv spiller mange ulike roller. I tillegg ble historien illustrert og utdypet gjennom omfattende arkivmateriale som ble knyttet til dramatiseringene og intervjuene.

## Rolleliste
* Kai Remlov – som Bjørnstjerne Bjørnson
* Ellen Horn – som Sigrid Undset
* Øystein Røger – som Nordahl Grieg
* Jørgen Langhelle – som Arnulf Øverland
* Marianne Sand – som Siri
* Jan Grønli – som Gustav Vigeland
* Tone Danielsen – som Camilla Collett
* Robert Skjærstad – som Hans Jæger

Andre skuespillere med viktige roller var:

* Beate Rostin Wexelsen
* Marian Saastad Ottesen
* Trond Brænne
* Nils Vogt
* Nikis Theophilakis
* Mads Henning Jørgensen
* Christian Greger Strøm

## Referanser


## Eksterne lenker
*
Somalisk

**Somalisk** kan referere til

*Somali, et språk som snakkes hovedsakelig i Somalia, Djibouti og Etiopia.
*Noe eller noen som er fra Somalia.
Du skal høre mye

***Du skal høre mye*** er et norsk humorprogram med Tore Skoglund som gikk på NRK-TV fra 1987 til 2003. Programmene ble sendt fra utestedet Rorbua i Tromsø, der programlederen og gjestene var samlet for å utveksle humoristiske anekdoter og vitser. Trond Myhre var fast huspianist. Det ble i alt sendt 250 episoder av serien.

Andre personer som i perioder hadde faste innslag i serien:
* Ingrid Evertsen («Mossa»)
*Knut Borge
*Torkjell Berulfsen
*Kine Hellebust
*Marianne Krogness
*Frithjof Nordnes
*Trulte Haaland

## Referanser


## Eksterne lenker
*
Lussekatt

**Lussekatter** er en type gjærbakst som i Norden først og fremst bakes til Luciadagen 13. desember. Lussekattene er formet som små boller, S-formede kringler og liknende. Lussekattene skal være gule, og for å få den riktige smaken brukes krydderet safran. Originalt så skal lussekatter garneres med rosiner.

## Navn og opprinnelse
Det norske navnet *lussekatt* er lånt fra svensk der tradisjonen med å feire Luciadagen har lange tradisjoner. Et eldre, ofte lokalt svensk navn har vært *döfvelskatt*, *dyvelskatt* og liknende, det vil si «djevelkatt».  Nordisk familjebok fra 1912 hadde da ikke ordet lussekatt, men skriver derimot: *I sydvästra Sverige bakas till L. ett särskildt [[kultbrød|kultbröd]] (se d. o.), kalladt "dövelskatt".*

Skikken med lussekatter skal ifølge en hypotese ha oppstått i Tyskland på 1600-tallet. Djevelen, i form av en katt, ga de slemme barna juling, mens en kristusskikkelse i form av et barn delte ut boller til alle de snille. For øvrig skal Jesus ha passet bedre som gavegiver blant protestantene enn den katolske helgenfiguren sankt Nikolaus, forløperen til julenissen. For å holde den lyssky djevelen unna, ble bollene farget med «lysende» gult safrankrydder, eventuelt med det billigere alternativet gurkemeie.

## Fotogalleri

2005 baking of saffron buns 01.jpg|La gjærdeigen heve til dobbel størrelse
2005 baking of saffron buns 02.jpg|Form lussekattene, legg dem til heving på steikeplate, pynt med rosiner og pensle med sammenpisket egg før steiking
2005 baking of saffron buns 03.jpg|La de ferdigstekte lussekattene avkjøle seg


## Referanser




## Eksterne lenker
*
Non Stop

**Non Stop** er et produktnavn som sjokoladefabrikanten Freia bruker på sine sjokoladelinser. Produktet ble lansert i Sverige i 1947 og i Norge i 1952.

Linsene består av mørk sjokolade dekket av et hardt sukkerskall. Skallet består av to lag, et hvitt lag innerst og et farget lag ytterst. Det ytterste laget gir også linsene forskjellig smak avhengig av fargen – enten rødt (bringebær), gult (sitron), oransje (appelsin), grønt (ananas), svart eller brunt (begge vanilje). Non Stop kan også for eksempel brukes som kakepynt eller tilbehør til iskrem.

I 2004 lanserte Freia Non Stop Melkesjokolade, som er laget etter samme prinsipp som vanlig Non Stop, men som bruker melkesjokolade tilsvarende den i Freia Melkesjokolade i stedet for mørk sjokolade. Fargeskallet på Non Stop Melkesjokolade er farget i ulike pastellfarger.

Ideen til sjokoladelinsene kom fra den svenske konditoren Hugo Bjørnebeit Parr. Han fikk ideen da han skulle pynte en bryllupskake, og brudeparet ikke ville ha blomster på kaken. Han tok denne ideen opp med en sjokoladefabrikk i Sverige i 1946, og i 1947 ble de første sjokoladelinsene produsert.

## Se også
*Smarties
*M&Ms

## Referanser
Kate Walsh

**Kathleen Erin Walsh** (født 1967) er en amerikansk skuespiller. Hun er blant annet kjent for sin rolle som Addison Montgomery-Shepherd i de amerikanske TV-seriene *[[Grey's Anatomy]]* og *[[Privat Praksis]]*. 

Walsh vokste opp i Tucson i Arizona i et amerikansk-italiensk katolsk hjem. Hun har en lang teaterkarriere bak seg, og har også vært modell i Japan på 1980-tallet.

I 2003 spilte Walsh i filmen *[[Under the Tuscan Sun]]*, der hun spilte den lesbiske lege-kjæresten til Sandra Ohs rollefigur. Hun spilte i *[[The Family Man]]* fra 2000 med Nicolas Cage og Téa Leoni i hovedrollene. I 2012 spilte hun i *[[The Perks of Being a Wallflower]]*, og i 2013 var hun med i komedien *[[Scary Movie 5]]*. I 2017 fikk hun en rolle i den biografiske filmen Mark Felt: The Man Who Brought Down the White House, I 2020 spilte hun mot Liam Neeson i thrilleren *[[Honest Thief]]*.

Hun var også med i TV-serien 13 Reasons Why.

## Referanser


## Eksterne lenker
* 
*
Seymour Martin Lipset

**Seymour Martin Lipset** (1922–2006) var en amerikansk politisk sosiolog og statsviter. Lipset var sønn av jødiske innvandrere fra Russland. Han vokste i arbeiderklasse i Bronx. 

Han tok doktorgraden i sosiologi ved Columbia-universitetet i 1949 og var den eneste som har vært leder av både American Sociological Association (1992–93) og American Political Science Association (1979–80). 

Sentralt i Lipsets forskning står studiet av demokratiets sosiokulturelle og historisk-økonomiske betingelser. Lipset forklarte sammenhengen mellom økonomisk utvikling og demokrati, en innsikt som har gjort ham til en av de mest siterte statsvitere gjennom tidene. Andre temaer som opptok Lipset var fagbevegelser, sosial lagdeling, offentlig opinion, det intellektuelle livs sosiologi, politisk ekstremisme, samt spørsmålet om hvorfor sosialismen aldri fikk skikkelig tak på det nordamerikanske kontinent. 

I Norge er Lipset også kjent for arbeidet han og Stein Rokkan gjorde rundt politiske konfliktlinjer, partiformasjoner og velgeradferd i vestlige demokratier.

## Publikasjoner
* *Agrarian Socialism: The Cooperative Commonwealth Federation in Saskatchewan, a Study in Political Sociology* (1950),  (1972 printing). online edition
* *We'll Go Down to Washington* (1951).
* *Union Democracy* med Martin Trow og James S. Coleman.
* *Social Mobility in Industrial Society* med Reinhard Bendix (1959),  online edition 
* *Social Structure and Mobility in Economic Development* med Neil J. Smelser (1966),  online edition 
* *Economic Development and Political Legitimacy* (1959).
* *Political Man: The Social Bases of Politics* (1960), . online edition 
* *The First New Nation* (1963),  (1980 printing). online edition 
* *Student Politics* (1967), . online edition 
* *Revolution and Counterrevolution: Change and Persistence in Social Structures,* (1968)  (1988 printing). online version 
* *Prejudice and Society* with Earl Raab.
* *The Politics of Unreason: Right Wing Extremism in America, 1790-1970* med Earl Raab (1970),  (1978 printing). online edition 
* *The Divided Academy: Professors and Politics* med Carl Everett Ladd (1975), . online edition 
* *The Confidence Gap: Business, Labor, and Government in the Public Mind* (1987).
* *Continental Divide: The Values and Institutions of the United States and Canada* (1989).
* "Liberalism, Conservatism, and Americanism", *Ethics & International Affairs* (1989).
* *Jews and the New American Scene* med Earl Raab (1995).
* *American Exceptionalism: A Double-Edged Sword* (1996).
* *It Didn't Happen Here: Why Socialism Failed in the United States* med Gary Marks (2001), .
* *The Paradox of American Unionism: Why Americans Like Unions More Than Canadians Do, but Join Much Less* med Noah Meltz, Rafael Gomez, Ivan Katchanovski (2004), .
* *The Democratic Century* med Jason M. Lakin (2004), . 
* "Steady Work: An Academic Memoir", in *Annual Review of Sociology,* Vol. 22, 1996. online version 

## Referanser


## Eksterne lenker
* Biography at the Hoover Institution.
* Obituary in the Washington Post.
* Obituary in the Jerusalem Post.
* Lipset's books at Questia.com.
Espen Aalberg

**Espen Aalberg** (født 12. oktober 1975 i Trondheim) er en norsk jazzmusiker (trommer) kjent fra en rekke innspillinger.

Han spilte perkusjon i Namsos slagverkensemble (1988–94) og ble norgesmester i ensemblespill, hvorpå han studerte i Tromsø og Jazzlinja (NTNU) (1999–2002).  Der dannet han og medstudenter det toneangivende bandet The Core (med Kjetil Møster, Erlend Slettevoll og Steinar Raknes).  Han etablerte Shagma (2004) med Jørgen Mathisen, samt Raknes.  På Nattjazz 2006 ledet han bandet Kwaz med Jonas Kullhammar, Håvard Wiik og Torbjörn Zetterberg.  Forøvrig har Aalberg medvirket i Håvard Lunds kvartett.

Aalberg virker også som klassisk slagverker i blant andre Trondheim Symfoniorkester, Trondheim Sinfonietta og Luftforsvarets musikkorps.

## Utdanning
* Musikkonservatoriet i Tromsø 1994-1998
* Jazzlinja i Trondheim, NTNU, 1998-2000

## Diskografi
* *Vision* (Jazzaway, 2004) The Core
* *Music* (Jazzaway, 2005) Shagma
* *Blue Sky* (Jazzaway, 2006) The Core
* *The Indian Core* (Grappa, 2007) The Indian Core
* *Office essentials* (Jazzland, 2007) The Core
* *Meditations on Coltrane* (Grappa, 2007) The Core/Bergen Big Band
* *Golonka Love* (Moserobie, 2008) The Core
* *Så rart* (Øra, 2008) Trondheim Sinfonietta
* *The art of no return* (Moserobie, 2009) The Core & More

## Referanser


## Eksterne lenker
* Espen Aalberg på Myspace
* The Core
* The Core Myspace
Et døgn med Elin

***Et døgn med Elin*** er en norsk portrettserie med Elin Tvedt som gikk på TVNorge i 2003. I denne serien ble norske kjendiser invitert på en utenlandsreise. Programlederen lot de reise dit de ville, mens et TV-team filmet dem sammen i 24 timer.

Kjendisene som deltok var John Carew, Trond Giske, Tor Erling Staff, Vendela Kirsebom Thomessen, Alex Rosén og Berit Riise. Reisene gikk til Lisboa, Valencia, New York, Genève, Monaco og Paris.

Opptakene ble gjort sommeren 2003.

## Seertall og mottakelse
Første episode ble bare sett av 126 000, noe som av Tvedt selv ble beskrevet som noe skuffende. 

VGs TV-anmelder gav premieren terningkast to.

## Referanser
Hugo Wicksell

**Hugo Wicksell** var en svensk langrennsløper som konkurrerte på 1920-tallet.

## Meritter
* Ski-VM 1931
** 5.-plass på 18 km
** 6.-plass på 50 km

## Eksterne lenker
*